ΚΑΝΟΝΙΣΜΟΣ (ΕΟΚ) αριθ. 1353/71 ΤΗΣ ΕΠΙΤΡΟΠΗΣ της 28ης Ιουνίου 1971 περί τροποποιήσεως του κανονισμού (ΕΟΚ) αριθ. 1087/69 "περί των ανακοινώσεων των Κρατών Μελών στον τομέα της ζαχάρεως"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1009/67 του Συμβουλίου της 18ης Δεκεμβρίου 1967 περί κοινής οργανώσεως αγοράς στον τομέα της ζαχάρεως (1), όπως τροποποιήθηκε τελευταία από τον κανονισμό (ΕΟΚ) αριθ. 1060/71 (2), και ιδίως το άρθρο 38,

Εκτιμώντας:

ότι είναι απαραίτητο, από την αποκτηθείσα πείρα στην εφαρμογή του συστήματος των ανακοινώσεων που προβλέπονται από τον κανονισμό (ΕΟΚ) αριθ. 1087/69 της Επιτροπής της 11ης Ιουνίου 1969 περί των επικοινωνιών των Κρατών Μελών στον τομέα της ζαχάρεως (3), όπως τροποποιήθηκε από τον κανονισμό (ΕΟΚ) αριθ. 1249/70 (4), να παραταθούν ορισμένες προθεσμίες των δηλώσεων κατά τρόπο που να αποφεύγονται, στο μέτρο του δυνατού, διορθώσεις-

ότι για να παρακολουθείται καλύτερα η εξέλιξη των ποσοτήτων σε απόθεμα που αποτελούν αντικείμενο μιας αποδόσεως εξόδων αποθεματοποιήσεως, είναι απαραίτητο οι ανακοινώσεις να δείχνουν, αντί των δηλουμένων μέχρι τώρα μέσων ποσοτήτων σε απόθεμα, τις ποσότητες κάθε κατηγορίας ζαχάρεως σε απόθεμα στην αρχή και στο τέλος του μηνός που εξετάζεται, ως και τις ποσότητες της ζαχάρεως από ζαχαροκάλαμο που προέρχονται από τα γαλλικά υπερπόντια διαμερίσματα που είναι εν μεταφορά και για τις οποίες πρέπει να ληφθούν υπόψη οι όροι του άρθρου 5 του κανονισμού (ΕΟΚ) αριθ. 442/70 της Επιτροπής της 9ης Μαρτίου 1970 περί καθιερώσεως των λεπτομερειών εφαρμογής του συστήματος της αντισταθμίσεως των εξόδων αποθεματοποιήσεως στον τομέα της ζαχάρεως (5), όπως τροποποιήθηκε από τον κανονισμό (ΕΟΚ) αριθ. 335/71 (6)-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως της Ζαχάρεως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το κείμενο του άρθρου 1 του κανονισμού (ΕΟΚ) αριθ. 1087/69 αντικαθίσταται από το επόμενο κείμενο:

"Άρθρο 1

1. Τα Κράτη Μέλη ανακοινώνουν στην Επιτροπή:

1. τις εγκρίσεις που αναφέρονται στο άρθρο 2 παράγραφος 1 του κανονισμού (ΕΟΚ) αριθ. 750/68-

2. τις εγκρίσεις που αναφέρονται στο άρθρο 3 παράγραφος 1 του κανονισμού (ΕΟΚ) αριθ. 750/68-

3. προ της 15ης κάθε μήνα:

α) τις ποσότητες που αναφέρονται στο άρθρο 4 παράγραφος 2 του κανονισμού (ΕΟΚ) αριθ. 750/68, που ευρίσκονται σε απόθεμα, στην αρχή και το τέλος του δευτέρου μήνα του προηγουμένου της ανακοινώσεως και του οποίου ο μέσος όρος λαμβάνεται υπόψη για την επιστροφή των εξόδων της αποθεματοποιήσεως-

β) τις ποσότητες της ακατέργαστης ζαχάρεως προελεύσεως των γαλλικών υπερποντίων διαμερισμάτων που ευρίσκονται υπό μεταφοράν κατά τη διάρκεια της εξεταζομένης περιόδου υπό α) και για τις οποίες η απόδοση των εξόδων αποθηκεύσεως αποφασίζεται σύμφωνα με τις διατάξεις του άρθρου 5 του κανονισμού (ΕΟΚ) αριθ. 442/70-

4. συγχρόνως με τα αναφερόμενα στοιχεία υπό 3, τις ποσότητες που έχουν διατεθεί κατά τη διάρκεια του δεύτερου μήνα που προηγείται της ανακοινώσεως, που έχουν παραχθεί στο πλαίσιο των μεγίστων ποσοστώσεων και για τις οποίες οφείλεται η συνεισφορά για λογαριασμό των εξόδων αποθεματοποιήσεως-

5. προ της 15ης Δεκεμβρίου κάθε έτους τις συνολικές ποσότητες που έχουν λάβει την απόδοση των εξόδων αποθεματοποιήσεως κατά την προηγουμένη ζαχαρική περίοδο ως και το ποσό αυτών των αποδόσεων-

6. συγχρόνως με τα αναφερόμενα στοιχεία υπό 5, τις συνολικές ποσότητες για τις οποίες έχουν εισπραχθεί συνεισφορές βάσει του συστήματος αντισταθμίσεως των εξόδων αποθεματοποιήσεως κατά την προηγούμενη ζαχαρική περίοδο, ως και το ποσό αυτών των συνεισφορών.

2. Τα ανακοινούμενα στοιχεία σύμφωνα με την παράγραφο 1 σημεία 3-6 υποδιαιρούνται σε λευκή ζάχαρη, σε ακατέργαστη ζάχαρη από τεύτλα, σε ακατέργαστη ζάχαρη από ζαχαροκάλαμο και σε σιρόπια κατά την έννοια του άρθρου 8 του κανονισμού αριθ. 1009/67/ΕΟΚ. Πρέπει για την ακατέργαστη ζάχαρη, να προσδιορίζονται οι αρχικές ποσότητες σε ακατέργαστη ζάχαρη, πέραν από τις ποσότητες τις εκφραζόμενες σε λευκή ζάχαρη.

3. Τα Κράτη Μέλη ανακοινώνουν αμέσως στην Επιτροπή τις μεταβολές και μεταγενέστερες διορθώσεις που αφορούν τα ανακοινούμενα στοιχεία σύμφωνα με την παράγραφο 1."

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 28 Ιουνίου 1971.

Για την Επιτροπή

Ο Πρόεδρος

Franco M. MALFATTI

(1) ΕΕ αριθ. 308 της 18.12.1967, σ. 1.

(2) ΕΕ αριθ. Ν 115 της 27.5.1971, σ. 16.

(3) ΕΕ αριθ. Ν 140 της 12.6.1969, σ. 15.

(4) ΕΕ αριθ. Ν 142 της 30.6.1970, σ. 21.

(5) ΕΕ αριθ. Ν 55 της 10.3.1970, σ. 10.

(6) ΕΕ αριθ. Ν 39 της 17.2.1971, σ. 15.